title: "L\u00e4igem/mo"
text: "L\u00e4igem of S\u00f6\u00f6derl\u00e4igem (ap Tj\u00fcsch: S\u00fcderl\u00fcgum, ap D\u00e5nsch: S\u00f8nder L\u00f8gum) as en gemiine \u00f6nj e Kris Nordfraschl\u00f6nj. \u00d6nj\u2019t norden lade et norddiilj foon e gemiine Humptoorp \u00e4n e gemiine \u00c4lhood, \u00f6nj\u2019t \u00e5\u00e5sten l\u00e4it Weestre, \u00f6nj\u2019t s\u00f6\u00f6den lade e gemiine Leeksguurd \u00e4n Braarep, \u00f6nj\u2019t s\u00f6\u00f6dweesten l\u00e4it et s\u00f6\u00f6ddiilj foon e gemiine Humptoorp \u00e4n \u00f6nj\u2019t weesten Oowentoft. Et heet 2290 manschne (2019).\n\nGeografii\nE gemiine l\u00e4it \u00f6nj e K\u00e5rhiird. E Ooksenw\u00e4i gungt d\u00f6r e gemiine.\n\nDi Nat\u00f6rsch\u00f6\u00f6lberik Swuunsm\u00e5\u00e5re \u00e4n Kr\u00e5\u00e5nikm\u00e5\u00e5re (Naturschutzgebiet Schwansmoor und Kranichmoor) l\u00e4it \u00f6njt \u00e5\u00e5sten foon e gemiine.\n\nHistoore\nL\u00e4igem w\u00f6rd 1177 for di jarste keer schraftlik n\u00e5\u00e5md. Foon 1889 tu 2007 wus d\u00e5t e hoodst\u00e4\u00e4 foont \u00c5mt L\u00e4igem. Di 28. \u00f6nj e Biikenmoune 1970 w\u00f6rd Wimelsbel diilj foon e gemiine.\n\nDi 1. \u00f6nj e Ismoune 2008 w\u00f6rd e gemiine diilj foont \u00c5mt S\u00f6\u00f6dtuner.\n\nToorpe\n L\u00e4igem (S\u00fcderl\u00fcgum) l\u00e4it \u00f6nj e mal foon e gemiine.\n L\u00e4igemf\u00e4lj (S\u00fcderl\u00fcgumfeld)\n Wimelsbel (Wimmersb\u00fcll/Vimmersb\u00f8l) l\u00e4it \u00f6njt weesten foon e gemiine.\n\nFerkiir\n\nL\u00e4igem heet en h\u00fc\u00fcljpunkt aw e Mjarschboon. E h\u00fc\u00fcljpunkt as di leeste, for e boon e gr\u00e4nse tut D\u00e5nsch ouergungt.\n\nStroote:\n Loonsstroote 1\n Loonsstroote 2\n Loonsstroote 192\n Loonsstroote 301\n\nPolitiik\nE gemiine heet 13 sate \u00f6nj\u2019t gemiinefertreesing. Sunt e wool \u00f6njt iir 2018 heet:\n\n CDU: 3 sate. \n SPD: 3 sate. \n SSW: 4 sate. \n WGS: 3 sate.\n\nWjartschap\nFoole winkraftmeelne st\u00f6nje \u00f6njt norden foon e gemiine, twasche e Gr\u00e4nsstroot (Grenzstra\u00dfe) \u00e4n e gr\u00e4ns tu e gemiine \u00c4lhood.\n\nKw\u00e4le\n\n Gemiine \u00f6nj e Kris Nordfraschl\u00f6nj"